Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1418

b) használatbavételi engedély. 2.145. A kutatóreaktorral összefüggõ építmények, épületszerkezetek építési munkáinak engedélyezési eljárásában a területrendezési, szabályozási és az általános építészeti elõírásokat az engedélyezési eljárásban szakhatóságként résztvevõ területileg illetékes építési hatóság érvényesíti. A biztonsággal összefüggõ követelmények teljesülését a Hatóság vizsgálja. 2.146. Új kutatóreaktor vagy új kutatóreaktorral összefüggõ építmények, épületszerkezetek építési munkáinak engedélyezése építési, míg a használatbavételi engedélyezés használatbavételi engedély kiadásával történik. Amennyiben a Hatóság másként nem rendelkezik a 2.1.2.2. fejezet szerinti létesítési engedélyezési eljárásban határozza meg az építési engedély kiadásának elvi kereteit és feltételeit. 2.147. Üzemelõ kutatóreaktorral összefüggõ építmények, épületszerkezetek építési, bontási, felújítási, helyreállítási, átalakítási, továbbá a rendeltetés megváltoztatására irányuló munkáinak építési engedélyezése építési és az azt követõ használatbavétel engedélyezése használatbavételi engedély kiadásával történik. Amennyiben a fenti tevékenységek során az építményen, épületszerkezeten a 2.143. pont a) alpontja szerinti munkákat végeznek, ezeket a vonatkozó szabályozások alapján átalakításnak kell tekinteni és a tervezett építési munka biztonsági megengedhetõségét a 2.1.5.3.1. fejezet szerinti elvi átalakítási engedélyben engedélyeztetni kell. A 2.143. pont a) alpontja szerinti építési munkák esetén az építmény kialakításának, illetõleg új rendeltetése megvalósíthatóságának, továbbá a jogszabályokban meghatározott elõírásoktól eltérõ mûszaki megoldásnak az elõzetes tisztázása az elvi átalakítási engedélyezési eljárásban történhet. Ha egy berendezés átalakítása elvi átalakítási engedély köteles és a munkálatok során építészeti átalakítás is történik, akkor az elvi átalakítási engedély valamint az építési engedély kiadására irányuló eljárás összevonható. 2.148. A kutatóreaktorral összefüggõ építmények, épületszerkezetek bontási munkáinak engedélyezése, amennyiben az a létesítmény megszüntetésével kapcsolatos, a 2.1.2.6. fejezet szerinti megszüntetési engedélyezési eljárásban építési (bontási) engedély kiadásával történik. 2.149. Jogerõs építési engedély alapján elvégzett munkák befejezése után, ha a Hatóság másként nem rendelkezik, a Hatóságtól használatbavételi engedélyt kell kérni. Épület, építmény csak jogerõs használatbavételi engedély birtokában vehetõ használatba. 2.150. Amennyiben az építési munka csak az épület egy részét érinti, az épület egyéb részei a Hatóság engedélyben meghatározott korlátozásokkal használhatók. 2.1.6.2. Építési engedély 2.151. Az építési engedélyt az elvégezni kívánt építési munka egészére kell kérni. Több megvalósulási szakaszra bontott építkezés esetében az egyes szakaszokban megépítendõ építményekre, illetõleg a rendeltetésszerû és biztonságos használatra önmagukban is alkalmas építményrészekre szakaszonként külön-külön is lehet építési engedélyt kérni. 2.152. A jogerõs építési engedély az abban meghatározott feltételek teljesülése mellett feljogosít

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes